作者:無名氏
標題:金縷衣・賀新郎
內容:帝遣司花女。炯瓊琚瑤佩，新來滿空飛舞。飛到水晶宮闕處，還被六丁迎住。喚月娣、天孫說與。道是云溪新洞府，粲玉虹、擁出神仙宇。齊星漢，切雲霧。朝來細把虹梁舉。命日兄、催上金鴉，高高騰翥。雲母捲簾三萬數，不礙風斤月斧。真個是、去天尺五。恰則紫皇香案近，那磚花、院柳宜年少。雙鬢綠，朝天去。